Tonga

Tonga, dlhý tvar Tongské kráľovstvo (v slovenčine do roku 2000: Tonžské kráľovstvo) je štát v Austrálii a Oceánii, rozkladajúci sa na súostroví Tonga v južnom Tichom oceáne, cca na 1/3 cesty medzi Novým Zélandom a Havajom. Súostrovie sa tiahne v severojužne orientovanom páse dlhom asi . Zahŕňa 169 ostrovov a ostrovčekov, z toho 36 obývaných. Najväčším ostrovom je ostrov Tongatapu veľký .

 Dejiny 
náhľad|left|Mapa Tongy
Tonga, do roku 1970 britský protektorát, je konštitučná monarchia s 31 členným zákonodarným zhromaždením. Základom tunajšej ústavy je ústava z roku 1875. Predchodcovia polynézskych obyvateľov Tongy priplávali zo Samoy a osídlili asi pred 1 000 rokmi niekoľko z približne 200 korálových ostrovov, z ktorých sa Tonga skladá. Ostrov Tonga objavili v roku 1616 ako prví Európania holandskí moreplavci. Britský námorník James Cook, ktorý tu pristál v roku 1773, pomenoval tieto ostrovy v roku 1777 Ostrovy priateľstva. V roku 1831 sa náčelník Tupou nechal pokrstiť. Ako kráľ George Tupou I. zjednotil s britskou pomocou ostrovné kmene a založil kráľovstvo s parlamentom a vyhlásil ústavu (1875). V roku 1900 sa Tonga stala britským protektorátom a v roku 1905 musela s Veľkou Britániou podpísať ochrannú zmluvu. V roku 1970 získala Tonga ako monarchia nezávislosť, v rámci Britského spoločenstva. Kráľom bol od roku 1965 Taufa’ahau Tupou IV., jeho nástupcom sa stal George Tupou V.

 Zaujímavosti 
Tonga sa svojho času preslávila názvom internetovej domény, ktorá odpovedá anglickému slovíčku to. Adresy webových stránok začínajúce welcome.to, go.to, switch.to, come.to, fly.to, listen.to, jump.to, surf.to, talk.to, travel.to a pod. sú dodnes obľúbené. V prostredí českého internetu je stále aktívna doména najdi.to. Najnovšie sa na českom internete objavili stránky vyrobsi.to a uloz.to.

V Tongskej republike je ako v jednej z mála povolené potápanie s veľrybami, čo by malo prilákať turistov a presvedčiť vládu, že príjmy z turizmu budú väčšie ako príjmy z obnovenia lovu veľrýb, o ktorom sa momentálne rozhoduje.

V Tonge na ostrove Vava´u (na vŕšku nad Neiafu) sa nachádzajú dva betónové pylóny, vybudované slovenským astronómom Milanom Rastislavom Štefánikom. Zostrojil ich v apríli 1911 ako statív pre svoje vedecké prístroje. Významný vedecký úspech dosiahol Štefánik pozorovaním zatmenia Slnka 29. apríla 1911.

Pylóny „objavila“ v roku 1994 slovenská výprava vedená Františkom Kelem. Je na nich vyryté Štefánikovo meno, dátum zatmenia a v domorodom jazyku nápis „Smrť Slnka“ (ako domáci označujú zatmenie). Dva pylóny na Vava´u sú jedinou hmatateľnou pamiatkou na pôsobenie Milana Rastislava Štefánika na Južnej pologuli. Ide teda o slovenské národné dedičstvo, kultúrnu pamiatku. Na jednom z pylónov sú dve pamätné tabule – jedna z roku 1994 a druhá z roku 2011, kedy si výprava zo Slovenska pripomenula sté výročie úspešného Štefánikovho pozorovania. Kameraman výpravy Michal Vasilko Kele natočil pri tejto príležitosti dokument.

 Ekonomika 
V skladbe národného hospodárstva Tongy dominuje pôdohospodárstvo, ktoré je hlavným zdrojom príjmov zo zahraničného obchodu. Rastlinná výroba sa vyznačuje produkciou kokosových orechov (95 000 ton; všetky nasledujúce údaje sú k roku 1995) a iného tropického ovocia (banánov a i.), kopry (2 000 ton), batát a jamy (45 000 ton) a manioku (28 000 ton). V živočíšnej výrobe prevláda chov ošípaných (94 000 ks) a hovädzieho dobytka. Významný je taktiež rybolov (úlovok 2 500 ton). Hlavnými exportnými artiklami je kopra, vanilka a banány a hlavnými zahraničnoobchodnými partnermi sú Nový Zéland, Austrália a Japonsko.

 Referencie 

 Iné projekty 


Kategória:Kráľovstvá
Kategória:Členovia Commonwealthu
Kategória:Členovia OSN
Kategória:Štáty v Austrálii a Oceánii